Rudaizky blev i 2017 dømt ved Københavns Byret for at have lækket "personfølsomme oplysninger" om Omar Abdel Hamid El-Hussein, der i februar 2015 gennemførte terrorangrebene på Krudttønden og Københavns Synagoge. Straffen var 10 dagbøder a 1.000 kr. plus sagens omkostninger på 30.000 kr. Rudaizky nægtede sig skyldig, idet han henviste til sagens samfundsmæssige betydning. I forbindelse med sagen har Københavns Politi i øvrigt sigtet to journalister fra henholdsvis BT og Berlingske.